33 कार्टन अवैध अंग्रेजी शराब बरामद
सुरावा गांव में गुरुवार रात को हुई पुलिस की कार्रवाई, वाहन जब्त
भास्करन्यूज | सांचौर
पुलिसथाना क्षेत्र के सुरावा गांव में गुरुवार रात पुलिस ने कार्यवाही कर शराब से भरे बोलेरो वाहन को बरामद किया है। वहीं इस दौरान मौका देखकर चालक भागने में सफल रहा। पुलिस अधीक्षक कल्याणमल मीना के निर्देशानुसार शराब तस्करों के विरुद्ध चलाए जा रहे धरपकड़ अभियान के तहत अतिरिक्त पुलिस अधीक्षक जस्साराम बोस, थानाधिकारी सुरेन्द्रसिंह सहायक उप निरीक्षक हेमपुरी के नेतृत्व में सुरावा गांव के पास नाकाबंदी की गई। इस दौरान टीटोप की तरफ से एक बोलेरो गाड़ी आती नजर आई। जिसे रुकने का ईशारा किया, लेकिन चालक गाड़ी को भगाकर ले गया। जिसका पुलिस ने पीछा किया। इस दौरान बोलेरो गाड़ी का टायर फट गया। जिस पर चालक वाहन को मौके पर छोड़कर भाग गया। भागने वाले शख्स की पहचान चोथाराम पुत्र धन्नाराम विश्नोई निवासी अरणाय के रूप में की गई। तलाशी के दौरान बोलेरो गाड़ी से 33 कार्टुन अंग्रेजी शराब बीयर पाई गई। जिसकी अनुमानित कीमत 50 हजार आंकी जा रही है। शेष|पेज15
10दिन में दूसरी कार्यवाही
शराबधरपकड़ अभियान के तहत सांचौर पुलिस की 10 दिन के भीतर दूसरी कार्यवाही हुई है। जानकारी के अनुसार 22 फरवरी को डेडवा की सरहद में नेशनल हाईवे पर नाकाबंदी के दौरान शराब से भरे ट्रक को बरामद किया था। जिसमें करीबन 50 लाख रुपए की शराब बरामद हुई थी।
सांचौर. पुलिस द्वारा कार्यवाही कर बरामद की गई अवैध शराब से भरी बोलेरो गाड़ी।
bho_Deva hin_Deva bho_Deva hin_Deva hin_Deva hin_Deva hin_Deva